《寓居公廨怀保秀才》
南北朝·高爽

寄止邻城阙，徒在失游聚。卧闻杂沓路，坐对空寂宇。

风扉乍开阖，粉蝶时翻舞。若人不在兹，烦忧何得愈。

作者简介：南朝梁广陵人。博学多才，善为文。齐武帝永明中举郡孝廉。梁武帝天监初，历官中军临川王参军。出为晋陵令。先是刘茜为晋陵令，爽经途诣之，不相接，爽甚衔之。俄而爽代茜为令，茜迎赠甚厚，爽受馈答书云：“高晋陵自答。”人问故，答云：“彼自馈晋陵，何关爽事。”后坐事被系，作《镬鱼赋》以自况，遇赦免，卒。